Type O Negative

Οι Type Ο Negative ήταν αμερικάνικο gothic metal συγκρότημα, το οποίο δημιουργήθηκε στο Μπρούκλιν της Νέας Υόρκης το 1989. Το 2010 και μετά από επτά άλμπουμ, εκ των οποίων το "Bloody Kisses" έγινε πλατινένιο και το "October Rust" χρυσό, το συγκρότημα διαλύθηκε μετά τον θάνατο του μπασίστα, τραγουδιστή και βασικού συνθέτη Πιτ Στιλ λόγω αορτικού ανευρύσματος που του προκάλεσε καρδιακή ανεπάρκεια.Peter Steele, of Heavy Metal Band Type O Negative, Dies at 48

Βιογραφία
μικρογραφία|αριστερά|Το λογότυπο του συγκροτήματος.
Οι Type Ο Negative δημιουργήθηκαν το 1989 από τον πρώην τραγουδιστή των Carnivore, Πιτ Στιλ, με το όνομα τους να προέρχεται από μία αγγελία στον τηλεφωνικό κατάλογο της Νέας Υόρκης όπου δινόταν χρηματική αμοιβή στους δότες αίματος τύπου 0 αρνητικού. Εκτός των φωνητικών, ο Στιλ ανέλαβε και το μπάσο, με την σύνθεση του συγκροτήματος να συμπληρώνεται από τον κιθαρίστα Κένι Χίκεϊ, τον κιμπορντίστα Τζος Σίλβερ και το ντράμερ Σαλ Αμπρουσκάτο.

Το ντεμπούτο του νεοσύστατου σχήματος ήλθε με το άλμπουμ "Slow, Deep and Hard" τον Ιούνιο του 1991, το οποίο ηχογραφήθηκε σε διάστημα έξι εβδομάδων στα "Systems Two Studios" του Μπρούκλιν.Slow, Deep and Hard - Type O Negative | Songs, Reviews. Releases, Awards | Allmusic Για την προώθηση του δίσκου, το συγκρότημα περιόδευσε στις Ηνωμένες Πολιτείες μαζί με τους Biohazard και τους The Exploited.

Ο δεύτερος τους δίσκος με τίτλο "The Origin of the Feces" ηχογραφήθηκε και πάλι στα "Systems Two Studios" αλλά περιείχε ηχητικά εφέ από συναυλίες και ένα από τα κομμάτια διακόπτονταν για μία εικονική απειλή για βόμβα.Type-O Negative: The Origin of the Feces Review Το εξώφυλλο του άλμπουμ ήταν η εικόνα ενός πρωκτού, αλλά οι επανεκδόσεις του εκδόθηκαν με περισσότερο κοινωνικά αποδεκτά εξώφυλλα,10 Banned Controversial Album Covers - Listverse ενώ περιείχαν και την διασκευή τους στο "Paranoid" των Black Sabbath, το πρώτο κομμάτι που ηχογράφησε το συγκρότημα με το ντράμερ Τζόνι Κέλι στην σύνθεση του.Type O Negative - Paranoid (Black Sabbath cover) - YouTube

Το "Bloody Kisses" του 1993 γνώρισε μεγάλη εμπορική επιτυχία φτάνοντας στο σημείο να βραβευθεί ως πλατινένιο.reviews for Type O Negative - Bloody Kisses Διαμάχες ανάμεσα στον Στιλ και τον Σαλ Αμπρουσκάτο οδήγησαν στην αποχώρηση του δεύτερου, ο οποίος έγινε μέλος των Life of Agony.Interview: Sal Abruscato about his time in Type O Negative, Life Of Agony, and his new project “A Pale Horse Named Death” Την θέση του πήρε ο προαναφερθείς Τζόνι Κέλι για μία πολύ μεγάλη περιοδεία, όπου οι Type Ο Negative εμφανίστηκαν με ονόματα οι Queensrÿche, Motley Crue, Pantera, Godflesh, κ.α..CONCERT REVIEW: Queensryche / Type O Negative – Toronto Ontario, July 27, 1995, Molson Amphitheatre Την ίδια περίοδο, το συγκρότημα διασκεύασε το τραγούδι "Black Sabbath" για την συλλογή προς τιμή του ομώνυμου συγκροτήματος, "Nativity In Black".

Ο Στιλ ανέβασε ακόμη περισσότερο την δημοτικότητα του προς το γυναικείο κοινό μετά την γυμνή του φωτογράφηση για το περιοδικό "Playgirl" τον Ιανουάριο του 1996.Peter Steele dead? Here's what his penis looked like Την ίδια χρονιά, οι Type Ο Negative κυκλοφόρησαν το άλμπουμ "October Rust", γνωρίζοντας επιτυχία και στις δύο πλευρές του Ατλαντικού.Type O Negative - October Rust at Discogs Κατά την περιοδεία για την προώθηση του άλμπουμ άνοιγαν τις εμφανίσεις του Ozzy Osbourne και των Sepultura.Blast From The Past: Ozzy Osbourne/Type O Negative/Sepultura – May 18, 1996 – Atlanta, GA Την επόμενη χρονιά, διασκεύασαν το "Pictures Of Matchstick Men" των Status Quo για το σάουντρακ της ταινίας "Private Parts" με βασικό θέμα την ζωή του Χάουαρντ Στερν,Type O Negative - Pictures of Matchstick Men όπως και το "Summer Breeze" των Seals and Crofts για το "Ξέρω τι κάνατε πέρυσι το καλοκαίρι".Type O Negative - Summer Breeze - YouTube Το 1999, οι Type Ο Negative συμμετείχαν με το τραγούδι "Haunted" στο σάουντρακ του "The Blair Witch Project",Blair Witch Project soundtrack – Type O Negative - Haunted όπως και με το "Die With Me" για το "Carrie 2: The Rage" και με το "Love You To Death" στο σάουντρακ του "Bride Of Chucky".Carrie 2: The Rage - All Music Guide

Το πέμπτο τους άλμπουμ με τίτλο "World Coming Down" κυκλοφόρησε τον Σεπτέμβριο του 1999, ανεβαίνοντας στο # 3 των γερμανικών και των φινλανδικών τσαρτ.Type O Negative - World Coming Down (album review 3) Τον Δεκέμβριο του ίδιου έτους, περιόδευσαν στην Ευρώπη με τους Coal Chamber και τους Static-X, συνεχίζοντας το 2000 με τους Coal Chamber, Full Devil Jacket και Deadlights να ανοίγουν τις εμφανίσεις τους. Την ίδια χρονιά, κυκλοφόρησε  πρώτη τους συλλογή με τίτλο "The Least Worst of Type Ο Negative", με τρία νέα κομμάτια.Type O Negative - The Least Worst Of (CD) at Discogs

Το 2002, οι Type Ο Negative διασκεύασαν το "Highway Star" των Deep Purple για την συλλογή "Crank It Up" του NASCAR.Type O Negative - Highway Star (Deep Purple Cover) Στις αρχές της επόμενης χρονιάς, κυκλοφόρησαν φήμες ότι το επόμενο άλμπουμ του συγκροτήματος θα έφερε τον τίτλο "The Dream Is Dead", αλλά ο τίτλος άλλαξε σε "Life Is Killing Me" για την κυκλοφορία του Ιουνίου.Type O Negative - Life Is Killing Me review - Metal Storm Κατά την περιοδεία του άλμπουμ, εμφανίζονταν μαζί με τους Cradle of Filth, Moonspell και Soilwork.CRADLE OF FILTH, TYPE O NEGATIVE, MOONSPELL To Rock North America

Ακολούθησε μία αμερικάνικη περιοδεία με τους Amorphis,TYPE O NEGATIVE/AMORPHIS: More Tour Dates Announced ενώ το συγκρότημα ηχογράφησε άλλη μία διασκευή, αυτή την φορά στο "Evil Ways" των Santana.Type O Negative - Santana Medley Στην συνέχεια, προγραμματίστηκε μία περιοδεία στην Ευρώπη μαζί με τους Cradle of Filth για τον Δεκέμβριο του 2004, η οποία αναβλήθηκε.CRADLE OF FILTH: European Tour With TYPE O NEGATIVE 'Postponed' Οι ηχογραφήσεις του επόμενου τους δίσκου καθυστέρησαν, λόγω της προφυλάκισης του Στιλ για σωματική βία. Μετά την αποφυλάκιση του, η οικογένεια του επέμεινε να εισαχθεί σε ίδρυμα για να καταπολεμήσει την παράνοια και την ψύχωση που του δημιουργήθηκαν λόγω της χρήσης κοκαΐνης.TYPE O NEGATIVE Frontman Talks About Jail And Cocaine Addiction

Ο έβδομος τους δίσκος κυκλοφόρησε τον Μάρτιο του 2007 με τίτλο "Dead Again", ανεβαίνοντας στο # 27 του Billboard, την υψηλότερη θέση της καριέρας τους. Κατά την περιοδεία του άλμπουμ, οι Type Ο Negative εμφανίζονταν με τους Celtic Frost στην Βόρεια Αμερική, ενώ το 2008 συνέχισαν με τους Hatebreed και έπαιξαν στο φεστιβάλ "Rock am Ring" της Γερμανίας.2007 - History - Rock am Ring 2015

Στις 14 Απριλίου 2010, ο Στιλ πέθανε από καρδιακή ανεπάρκεια, με το συγκρότημα να ανακοινώνει την επίσημη διάλυση του το Νοέμβριο του ίδιου έτους.CONFIRMED: Type O Negative Frontman Pete Steele Has Died

Δισκογραφία
Στούντιο ηχογραφήσεις
ΈτοςΆλμπουμΗΠΑΓερμανίαcharts.de, Type O NegativeΦινλανδίαfinnishcharts.com - Discography Type O NegativeΒρετανίαChart Log UK: DJ T - Tzant 1991   Slow, Deep and Hard     -  -  -  - 1992   The Origin of the Feces   -  -  -  - 1993   Bloody Kisses     166  60  -  - 1996   October Rust     42  5  7  26 1999   World Coming Down    39  3  3  49 2003   Life Is Killing Me    39  9  5  78 2007   Dead Again   27  18  5  87

Συλλογές
 The Least Worst of Type Ο Negative (2000)
 The Best of Type Ο Negative (2006)
 None More Negative (2011)
 The Complete Roadrunner Collection 1991-2003 (2012)Βίντεο
 After Dark (1998)
 Symphony for the Devil (2006)

Παραπομπές

Πηγές
 Type O Negative | Music Biography, Streaming Radio and Discography | Allmusic
 Type O Negative Bio - MTV.com 
 Type O Negative - Discography - Metal Storm

 Εξωτερικοί σύνδεσμοι 

 Επίσημη ιστοσελίδα
 Type O Negative στο Facebook

Κατηγορία:Αμερικανικά doom metal συγκροτήματα
Κατηγορία:Heavy metal συγκροτήματα από Νέα Υόρκη (πολιτεία)